กระบะฉุนให้ของลับ ซิ่งไล่ตาม ถูกชัก 9 มม. ยิงเจ็บ 1 เหตุปาดหน้ากัน
เกิดเหตุกระบะบรรทุกต้นไม้ 2 คัน ขับตามกันมาจากภาคใต้ มุ่งหน้า จ.เชียงใหม่ ถูกยิงบาดเจ็บ 1 ราย บนถนนสายเอเชีย ช่วงอยุธยา ก่อนคนร้ายขับรถหลบหนีมุ่งหน้าไปทาง อ.บางปะหัน จากการสอบสวนทราบ เหตุปาดหน้ากัน-ให้ของลับ ฉุนซิ่งไล่ตามกันมา ก่อนถูกคู่กรณีโทรตามพวกสมทบ ไล่ยิง-รุมทำร้ายบาดเจ็บ ,     ,เมื่อเวลา 02.00 น วันที่ 19 ต.ค 62 พ.ต.ต.ภัลลภ อินทร สว. (สอบสวน) สภ.อุทัย รับแจ้งเหตุยิงกันได้รับบาดเจ็บ บนถนนสายเอเชีย ช่องทางหลัก กม.19 ต.ธนู อ.อุทัย จ.พระนครศรีอยุธยา จึงรีบประสานฝ่ายสอบสวนและสืบสวนไปตรวจสอบ พร้อมเจ้าหน้าที่มูลนิธิพุทไธสวรรย์,ที่เกิดเหตุพบรถกระบะ ยี่ห้อโตโยต้ารีโว่ ตอนเดียว สีบรอนซ์เทา ทะเบียนป้ายแดง ก-0560 ชุมพร ท้ายกระบะบรรทุกต้นโกโก้มาเต็มคันรถ จอดอยู่ชิดริมถนน ตรวจสอบพบกระจกด้านคนขับมีรอยกระสุนปืน 1 รู และที่ขอบประตูอีก 1 รู ท้ายกระบะอีก 1 รู นอกจากนี้มีผู้ถูกยิงได้รับบาดเจ็บ 1 คน คือ นายจักรพันธ์ สุขสุพลสิริ อายุ 26 ปี ชาว จ.ลำพูน ถูกยิงด้วยอาวุธปืน 9 มม.เข้าที่แขนซ้าย 1 นัด เจ้าหน้าที่นำตัวส่งโรงพยาบาลพระนครศรีอยุธยา จากการตรวจสอบในที่เกิดเหตุพบหัวกระสุนปืน 9 มม.ตกอยู่ 1 หัว และปลอกกระสุนปืน 9 มม. จำนวน 11 ปลอก ตกบนพื้นถนน ตำรวจจึงเก็บไว้เป็นหลักฐาน ห่างออกไปยังพบรถกระบะ ยี่ห้อโตโยต้า รีโว่ สีขาวตอนเดียว หมายเลขทะเบียนป้ายแดง ก-2597 นครศรีธรรมราช อีก 1 คัน ซึ่งบรรทุกต้นโกโก้มาเต็มคันรถด้วยเช่นกัน มีร่องรอยถูกยิงตรงประตูข้างคนขับ 1 นัด โดยมี นายอรรถวิทย์ ใจห้าว อายุ 25 ปี ชาว จ.นครศรีธรรมราช เป็นคนขับ ยืนรอให้การกับเจ้าหน้าที่ตำรวจ,จากการสอบสอบสวนทราบว่า ถูกคนร้ายขับรถกระบะอีซูซุ มิวเซเว่น สีขาว ไม่ทราบหมายเลขทะเบียน ไล่ยิงและคาดว่าน่าจะหลบหนีออกไปทาง อ.บางปะหัน จ.พระนครศรีอยุธยา หลังจากนี้ตำรวจชุดสืบสวนจะเร่งตรวจสอบภาพจากกล้องวงจรปิด ตามเส้นทางที่คาดว่าคนร้ายจะหลบหนี เพื่อหาเบาะแสของคนร้าย,ส่วนสาเหตุการถูกยิงนั้น ตำรวจทราบว่า ผู้เสียหายทั้ง 2 คน ได้ขับรถกระบะบรรทุกต้นโกโก้มาเต็มคัน ขับคู่กันมาจาก จ.นครศรีธรรมราช เพื่อมุ่งหน้าไปส่งให้ลูกค้าที่ จ.เชียงใหม่ โดยใช้เส้นทางถนนสายเอเซีย พอผ่านเข้าพื้นที่ อ.อุทัย จ.พระนครศรีอยุธยา ระหว่างทางเจอรถยนต์คู่กรณีขับปาดหน้าให้ของลับ จนขับไล่ตามกันมา ก่อนหยุดรถข้างทางเพื่อพูดคุยกัน แต่ไม่รู้เรื่อง จึงขับรถกันไปต่อ และมีการขับรถปาดกันไปมาตลอดเส้นทาง จากนั้นจึงเกิดเรื่อง โดยรถกระบะคู่กรณีได้โทรศัพท์ตามเพื่อน ขับกระบะอีกคันตามมาสมทบ ก่อนไล่ยิงแบบไม่ยั้ง จนมีผู้ได้รับบาดเจ็บดังกล่าว จากนั้นคู่กรณีได้ลงจากรถมากันประมาณ 10 คน รุมทำร้ายร่างกายผู้บาดเจ็บซ้ำอีก ก่อนทั้งหมดจะขับรถหลบหนีไป
เกิดเหตุกระบะบรรทุกต้นไม้ 2 คัน ขับตามกันมาจากภาคใต้ มุ่งหน้า จ.เชียงใหม่ ถูกยิงบาดเจ็บ 1 ราย บนถนนสายเอเชีย ช่วงอยุธยา ก่อนคนร้ายขับรถหลบหนีมุ่งหน้าไปทาง อ.บางปะหัน จากการสอบสวนทราบ เหตุปาด
ยิงกัน,ปาดหน้ากัน,กระบะปาดหน้ากัน,รถไล่ยิงกัน,ถูกไล่ยิง,ข่าวทั่วไป